**BENDROS PASTABOS:**

1. Pildant paraišką ir siekiant įsitikinti, kad nepalikote neužpildytų paraiškos laukų, naudokitės funkcija „Tikrinti“.
2. Jei nežinote, ką rašyti konkrečiame paraiškos laukelyje, naudokitės informacija, pateikiama užvedus kompiuterio pelės kursorių ant klaustuko simbolio.

**PASTABOS PARAIŠKOS DALIŲ PILDYMUI:**

**1. Duomenys apie paraišką:**

Nurodykite projekto pavadinimą.

**2. Pareiškėjo duomenys:**

Nurodykite visus prašomus duomenis apie įmonę ir bei už paraiškos teikimą atsakingus asmenis. Prašome nurodyti tikslią informaciją, kad esant poreikiui tikslinti paraiškos duomenis būtų galima lengvai susisiekti su asmenimis, atsakingais už paraiškos teikimą.

**3. Informacija apie partnerį (-ius):**

Projektai įgyvendinami be partnerių. Dalinai užpildytoje paraiškos formoje ši dalis yra visiškai užpildyta pagal priemonės projektų finansavimo sąlygų aprašo (toliau – Aprašas) reikalavimus. Šios dalies koreguoti nereikia.

**4. Projekto veiklos teritorija:**

Turite nurodyti prašomą informaciją apie projekto veiklos teritoriją.

**5. Projekto aprašymas**

1. Turite užpildyti 5.1. – 5.3. dalis bei pateikti prašomą informaciją apie numatomą įgyvendinti projektą. Iš pateiktos informacijos turi būti aišku, kodėl būtina įgyvendinti šį projektą, kokios problemos bus sprendžiamos (išspręstos), kokie yra planuojami rezultatai, kodėl projektui būtina pagalba ir pan.
2. 5.1. – 5.3. dalyse nerekomenduojama pateikti prognozinių rodiklių reikšmių bei konkrečių asmenų vardų ir pavardžių.
3. Dalyje ***„5.4. Projekto įgyvendinimo rizikos ir jų valdymas“*** yra nurodytos 2 pagrindinės rizikos, būdingos didžiajai daliai projektų. Turite pateikti informaciją (rizikos detalizavimą bei valdymo priemones) apie šias rizikas pagal Jūsų planuojamo įgyvendinti projekto specifiką.
4. Dalyje **„*5.4. „Projekto įgyvendinimo rizikos ir jų valdymas*“** taip pat turite pateikti informaciją apie kitas rizikas (pagal sąrašą), jeigu jos yra būdingos Jūsų projektui.

**6. Projekto loginis pagrindimas**

1. Rekomenduojama projekte numatyti 1 tikslą, 1 uždavinį ir 1-2 veiklas.
2. Dalinai užpildytoje paraiškos formoje yra nurodytos 2 galimos projekto veiklos: diegiama technologinė linija ir projekto vykdymo išlaidos, galimi šių veiklų fiziniai įgyvendinimo rodikliai.

Svarbu! Projekto vykdymo išlaidos gali sudaryti ne daugiau, kaip 5 proc. visų tinkamų projekto išlaidų!

1. Paraiškoje turite pateikti planuojamos veiklos aprašymą, jos poreikio pagrindimą bei pateikti informaciją apie fizinius įgyvendinimo rodiklius (nurodyti struktūrą, pagrįsti poreikį ir pan.).

**7. Projekto biudžetas**

1. Dalis ***„7. Projekto biudžetas“*** yra automatiškai dalinai užpildoma pagal 6 dalies „*Projekto loginis pagrindimas*“ duomenis.
2. Prie kiekvieno fizinio veiklos įgyvendinimo rodiklio turite nurodyti tinkamų finansuoti išlaidų sumą bei pateikti šios sumos pagrindimą (skaičiavimus, nuorodas į pridedamus dokumentus ir kt.). Tinkamų finansuoti išlaidų suma ir numatomos patirti išlaidos turi sutapti su detalios biudžeto lentelės (excel) duomenimis.

Mažiausiai projektui galima skirti finansavimo suma 100 000,00 Eur, didžiausia projektui ir vienai įmonei galima skirti suma 1 000 000 Eur.

1. Svarbu!: projekto biudžeto kategorijos ***„6. Informavimas apie projektą“*** ir ***„7. Netiesioginės išlaidos ir kitos išlaidos pagal fiksuotąją projekto išlaidų normą“*** neturi būti pildomos bei išlaidos neturi būti numatomos. Šio kvietimo teikti paraiškas atveju, tai yra netinkamos finansuoti išlaidos.

**8. Projekto veiklų įgyvendinimo grafikas**

1. Šioje dalyje turite pateikti informaciją apie projekto bei veiklų trukmę.
2. Projektų įgyvendinimo trukmė turi būti ne ilgesnė kaip 6 mėnesiai nuo pagalbos suteikimo dienos. Projektas turi būti pradėtas įgyvendinti ne vėliau kaip per 14 dienų nuo projekto sutarties pasirašymo dienos.
3. Jei prašysite finansuoti išlaidas, kurios buvo patirtos nuo 2020 m. vasario 1 d., prie šių veiklų pažymėkite, kad „Pradėta iki sutarties pasirašymo“, bei prie „Sutarties mėnuo, kai pradedama vykdyti veiklas“ ir „Sutarties mėnuo, kai baigiama vykdyti veikla“ įrašykite „1“ (pirmas mėnuo).

**9. Informacija apie vykdomus ir įvykdytus pirkimus iki paraiškos pateikimo**

Turite nurodyti, ar projektui įgyvendinti esate pradėję ar įvykdę pirkimų procedūras iki paraiškos pateikimo.

**10. Informacija apie projekto pajamas**

Dalinai užpildytoje paraiškos formoje ši dalis yra užpildyta pagal Aprašo reikalavimus, t. y. pažymėta „Netaikoma“. Šios dalies koreguoti nereikia.

**11. Projekto tinkamų finansuoti išlaidų finansavimo šaltiniai**

1. Turite nurodyti prašomų lėšų dydį ir Jūsų indėlio dydį.
2. Svarbu!: maksimalus galimas pagalbos intensyvumas yra 80 proc., tačiau jei investavimas užbaigiamas per 2 mėn. nuo pagalbos suteikimo dienos, galimas intensyvumo padidinimas papildomai 15 proc.
3. Jei nuosavą indėlį planuojate finansuoti iš paskolos lėšų, jos turi būti nurodytos 2.2.2. eilutėje „Kiti lėšų šaltiniai“.

**12. Tinkamumo finansuoti reikalavimų neatitinkančių išlaidų detalizavimas**

1. Šioje dalyje turite nurodyti išlaidas, kurios yra būtinos projekto įgyvendinimui, tačiau yra netinkamos finansuoti (įranga, nesusijusi su COVID -19 reikalingų produktų gamyba ir kt.).
2. Jei projekto įgyvendinimo metu gavote ar planuojate gauti pajamų iš bandomosios gamybos ciklo, tokias pajamas turite nurodyti šioje paraiškos skiltyje.
3. Į šią dalį įtrauktos ilgalaikio materialaus turto kūrimo/įsigijimo išlaidos turi būti pagrįstos prie paraiškos pridėtais komerciniais pasiūlymais, kaip ir tinkamos finansuoti išlaidos.
4. Svarbu!: PVM nėra laikoma tinkamumo finansuoti reikalavimų neatitinkančiomis projekto išlaidomis, todėl į šią dalį netraukiamas.

**13. Stebėsenos rodikliai**

1. Dalinai užpildytoje paraiškos formoje yra nurodyti visi privalomi produkto bei rezultatų rodikliai.
2. Stebėsenos rodiklis „Subsidijas gaunančių įmonių skaičius“ bus pasiekiamas automatiškai pasirašius projekto

sutartį.

1. Stebėsenos rodiklis „Privačių investicijų, atitinkančių viešąją paramą įmonėms“ apskaičiuojamas sudėjus pareiškėjo nuosavą indėlį į tinkamas finansuoti projekto išlaidas ir į netinkamas finansuoti išlaidas.
2. Stebėsenos rodiklio „Investicijas gavusios įmonės pajamų padidėjimas“ informacija nurodoma iš paraiškos priedo Nr. 3 punkto Nr. 6 duomenų.

**14. Projekto atitiktis horizontaliesiems principams**

Dalinai užpildytoje paraiškos formoje ši dalis yra užpildyta pagal Aprašo reikalavimus. Šios dalies koreguoti nereikia.

**15. Informavimas apie projektą**

Dalinai užpildytoje paraiškos formoje prie viešinimo priemonių komentarų (aprašymų) yra nurodyta, kada kokią priemonę reikia pasirinkti. Viešinimo priemonės, prie kurių komentarų nėra, šiai priemonei netaikomos.

**20. Paraiškos priedų sąrašas**

1. Dalis „***20. Paraiškos priedų sąrašas***“ yra dalinai užpildyta.
2. Dalinai užpildytoje paraiškos formoje yra išvardinti dokumentai, kuriuos gali reikėti pateikti pagal Aprašo reikalavimus. Jūs turite pažymėti ir pateikti visus privalomus pagal Aprašą dokumentus. Konkretus dokumentų sąrašas priklauso nuo projekto specifikos.
3. Pagal priemonę neturi būti teikiami šie dokumentai: „*Partnerio deklaracija*“, „*Informacija apie iš Europos Sąjungos struktūrinių fondų lėšų bendrai finansuojamų projektų gaunamas pajamas*“, „*Projekto biudžeto paskirstymas pagal pareiškėjus ir partnerius*“.
4. Jeigu sąraše nėra dokumento, kuris pagal Jūsų projekto specifiką turi būti teikiamas kartu su paraiška, turite įtraukti jį į pridedamų dokumentų sąrašą.